NÁRODNÁ RADA SLOVENSKEJ REPUBLIKY

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

## VII. volebné obdobie

Číslo: CRD - 2055/2016

**322a**

# Spoločná správa

**výborov Národnej rady Slovenskej republiky výborov o výsledku prerokovania návrhu poslancov Národnej rady Slovenskej republiky Lucie ĎURIŠ NICHOLSONOVEJ, Juraja DROBU a Natálie BLAHOVEJ na vydanie zákona, ktorým sa mení a dopĺňa zákon č. 317/2009 Z. z. o pedagogických zamestnancoch a odborných zamestnancoch a o zmene a doplnení niektorých zákonov v znení neskorších predpisov a ktorým sa dopĺňa zákon č. 330/2007 Z. z. o registri trestov a o zmene a doplnení niektorých zákonov v znení neskorších predpisov (tlač 322) vo výboroch v druhom čítaní** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Výbor Národnej rady Slovenskej republiky pre vzdelávanie, vedu, mládež a šport ako gestorský výbor podáva Národnej rade Slovenskej republiky podľa § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov spoločnú správu výborov Národnej rady Slovenskej republiky o výsledku prerokovania návrhu zákona.

**I.**

Národná rada Slovenskej republiky uznesením zo 7. decembra 2016 č. 383 sa uzniesla prerokovať **návrh** **poslancov Národnej rady Slovenskej republiky Lucie ĎURIŠ NICHOLSONOVEJ, Juraja DROBU a Natálie BLAHOVEJ na vydanie zákona, ktorým sa mení a dopĺňa zákon č. 317/2009 Z. z. o pedagogických zamestnancoch a odborných zamestnancoch a o zmene a doplnení niektorých zákonov v znení neskorších predpisov a ktorým sa dopĺňa zákon č. 330/2007 Z. z. o registri trestov a o zmene a doplnení niektorých zákonov v znení neskorších predpisov (tlač 322)** v druhom čítaní a prideliť ho týmto výborom:

Ústavnoprávnemu výboru Národnej rady Slovenskej republiky

a

Výboru Národnej rady Slovenskej republiky pre vzdelávanie, vedu, mládež a šport.

Ako gestorský výbor určila Výbor Národnej rady Slovenskej republiky pre vzdelávanie, vedu, mládež a šport a určila lehoty na jeho prerokovanie.

Výbory prerokovali návrh zákona v lehote určenej uznesením Národnej rady Slovenskej republiky.

Iné výbory o návrhu zákona nerokovali.

**II.**

Gestorský výbor konštatuje, že do začatia rokovania o návrhu zákona dostal písomné stanovisko od poslankyne Zuzany Zimenovej, ktorá nie je členkou výboru, ktorému bol návrh zákona pridelený na prerokovanie (§ 50 ods. 2 zákona o rokovacom poriadku Národnej rady Slovenskej republiky). Vo svojom stanovisku pani poslankyňa navrhla pozmeňujúce a doplňujúce návrhy k návrhu zákona. Výbor Národnej rady Slovenskej republiky pre vzdelávanie, vedu, mládež a šport sa jej stanoviskom zaoberal, avšak žiadny člen výboru si jej stanovisko neosvojil, a preto výbor o tomto stanovisku nehlasoval.

**III.**

K návrhu poslancov Národnej rady Slovenskej republiky Lucie ĎURIŠ NICHOLSONOVEJ, Juraja DROBU a Natálie BLAHOVEJ na vydanie zákona, ktorým sa mení a dopĺňa zákon č. 317/2009 Z. z. o pedagogických zamestnancoch a odborných zamestnancoch a o zmene a doplnení niektorých zákonov v znení neskorších predpisov a ktorým sa dopĺňa zákon č. 330/2007 Z. z. o registri trestov a o zmene a doplnení niektorých zákonov v znení neskorších predpisov **(tlač 322)** zaujali **výbory** Národnej rady Slovenskej republiky tieto **stanoviská:**

**Ústavnoprávny výbor Národnej rady Slovenskej republiky** v uznesení č. 140 zo 17. januára 2017

a

**Výbor Národnej rady Slovenskej republiky pre vzdelávanie, vedu, mládež**a šport v uznesení č. 49 z 26. januára 2017

zhodne **odporúčajú** návrh zákona **schváliť so zmenami a doplnkami** uvedenými v časti IV. spoločnej správy.

**IV.**

Z uznesení výborov uvedených v III. časti tejto spoločnej správy vyplývajú tieto pozmeňujúce a doplňujúce návrhy:

1. V čl. I bode 1 § 9 ods. 1 sa slová „obzvlášť závažného úmyselného trestného činu“ nahrádzajú slovami „obzvlášť závažného zločinu“.

Navrhovanou úpravou sa zjednocuje terminológia používaná Trestným zákonom, ktorá vychádza z § 11 ods. 3 Trestného zákona, podľa ktorého sa zločin, za ktorý Trestný zákon ustanovuje trest odňatia slobody s dolnou hranicou trestnej sadzby najmenej desať rokov, považuje za obzvlášť závažný.

Výbor NR SR pre vzdelávanie, vedu, mládež a šport

**Gestorský výbor odporúča schváliť**

1. V čl. I bode 2 sa slovo „výpisom“ nahrádza slovami „výpisom z“.

Ide o legislatívno-technickú úpravu, ktorou sa upravuje navrhované ustanovenie v zmysle zákona o registri trestov.

Ústavnoprávny výbor NR SR

Výbor NR SR pre vzdelávanie, vedu, mládež a šport

**Gestorský výbor odporúča schváliť**

1. V čl. I bode 5 sa v úvodnej vete slová „sa vklad“ nahrádzajú slovami „sa vkladá“, v nadpise sa slová „§ 61d“ nahrádzajú slovami „§ 61e“, slová „ustanovenie“ sa nahrádza slovom „ustanovenia“ a v texte § 61e ods. 2 sa slová „odpisom z registra“ nahrádzajú slovami „odpisom registra“.

Ide o legislatívno-technickú úpravu, ktorou sa opravuje nesprávne označenie vkladaného ustanovenia § 61e, a zároveň sa precizuje navrhované ustanovenie.

Výbor NR SR pre vzdelávanie, vedu, mládež a šport

**Gestorský výbor odporúča schváliť**

1. V čl. I bode 5 sa v úvodnej vete slová „sa vklad“ nahrádzajú slovami „sa vkladá“, v nadpise sa slová „§ 61d“ nahrádzajú slovami „§ 61e“, slová „ustanovenie“ sa nahrádza slovom „ustanovenia“ a v texte § 61e ods. 1 a 2 sa slová „odpisom z registra“ nahrádzajú slovami „odpisom registra“.

Ide o legislatívno-technickú úpravu, ktorou sa opravuje nesprávne označenie vkladaného ustanovenia § 61e, a zároveň sa precizuje navrhované ustanovenie.

Ústavnoprávny výbor NR SR

**Gestorský výbor odporúča neschváliť**

1. V čl. I bode 5 § 61e odsek 1 znie:

„(1) Pedagogický zamestnanec a odborný zamestnanec, ktorý k 15. júlu 2017 vykonáva pedagogickú činnosť alebo odbornú činnosť, je povinný preukázať svoju bezúhonnosť podľa § 9 ods. 1, len ak bol riaditeľom školy alebo riaditeľom školského zariadenia na predloženie odpisu registra trestov podľa § 9 ods. 1 písomne vyzvaný.“.

Navrhovanou úpravou prechodného ustanovenia sa zmierňujú podmienky, za ktorých budú doterajší pedagogickí zamestnanci a odborní zamestnanci povinní predkladať odpisy registra trestov. Právnym základom pre predloženie odpisu registra trestov doterajších pedagogických a odborných zamestnancov bude písomná výzva riaditeľa školy alebo školského zariadenia. Zároveň sa vypúšťa pevne ustanovený termín splnenia uvedenej povinnosti súčasnými pedagogickými a odbornými zamestnancami (31. december 2017) z dôvodu, aby výzva riaditeľa školy a školského zariadenia mohla prísť kedykoľvek aj po tomto dátume.

Výbor NR SR pre vzdelávanie, vedu, mládež a šport

**Gestorský výbor odporúča schváliť**

1. V čl. I bode 5 § 61e ods. 2 sa slová „v lehote“ vypúšťajú.

Ide o legislatívno-technickú úpravu, v súvislosti s navrhovaným novým znením čl. I § 61e ods. 1.

Výbor NR SR pre vzdelávanie, vedu, mládež a šport

**Gestorský výbor odporúča schváliť**

1. V čl. II sa na začiatok vkladá nový bod 1, ktorý znie:

„1. V § 13 ods. 7 sa na konci bodka nahrádza bodkočiarkou a pripájajú sa tieto slová: „ak ide o oprávnenú osobu podľa § 15 ods. 3, žiadosť musí obsahovať aj označenie školy alebo školského zariadenia, ktorému je oprávnená osoba povinná predkladať odpis registra trestov podľa osobitného predpisu7b), ako aj meno, priezvisko a podpis riaditeľa školy alebo školského zariadenia.7c)“.

Poznámky pod čiarou k odkazom 7b a 7c znejú:

„7b) Zákon č. 317/2009 Z. z. o pedagogických zamestnancoch a odborných zamestnancoch a o zmene a doplnení niektorých zákonov v znení neskorších predpisov.

7c) § 5 zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov.“.“.

Doterajší novelizačný bod sa primerane prečísluje.

Navrhovanou úpravou sa do zákona o registri trestov dopĺňa ustanovenie, ktoré ustanovuje povinnú náležitosť žiadosti o odpis registra trestov. Pri žiadosti o odpis registra trestov bude povinné uvádzať presné označenie školy alebo školského zariadenia a osoby oprávnenej konať za školu alebo školské zariadenie, v ktorej sa osoba uchádza o zamestnanie alebo je zamestnaná ako pedagogický zamestnanec alebo odborný zamestnanec.

Výbor NR SR pre vzdelávanie, vedu, mládež a šport

**Gestorský výbor odporúča schváliť**

1. V čl. II § 15 ods. 3 sa za slová „alebo odborný zamestnanec“ vkladajú slová „a slúži výlučne“ a slová „odpisu z registra“ sa nahrádzajú slovami „odpisu registra“.

Ide o legislatívno-technickú úpravu, ktorou sa precizuje navrhované ustanovenie. Cieľom zmeny je zdôraznenie jediného účelu vydania odpisu registra trestov výlučne na účely preukázania bezúhonnosti, ktoré má vyžadovať zákon č. 317/2009 Z. z. o pedagogických zamestnancoch a odborných zamestnancoch a o zmene a doplnení niektorých zákonov v znení neskorších predpisov.

Ústavnoprávny výbor NR SR

Výbor NR SR pre vzdelávanie, vedu, mládež a šport

**Gestorský výbor odporúča schváliť**

1. V čl. II § 15 ods. 3 sa slová „uchádzač o zamestnanie pedagogického zamestnanca alebo odborného zamestnanca, alebo ktorou je pedagogický zamestnanec alebo odborný zamestnanec“ nahrádzajú slovami „osoba povinná preukazovať svoju bezúhonnosť odpisom registra trestov podľa osobitného predpisu7b)“.

Navrhuje sa formulačné spresnenie ustanovenia.

Výbor NR SR pre vzdelávanie, vedu, mládež a šport

**Gestorský výbor odporúča schváliť**

1. V čl. II § 15 ods. 3 v citácii poznámky pod čiarou k odkazu 33aa sa slová „§ 9“ nahrádzajú slovami „§ 9 ods. 1 a § 61e ods. 1“ a vypúšťajú sa slová „o pedagogických zamestnancoch a odborných zamestnancoch a o zmene a doplnení niektorých zákonov“.

Vzhľadom na vloženie novej poznámky pod čiarou sa navrhuje legislatívno-technická úprava označenia odkazu. Zavádza sa skrátená citácia poznámky pod čiarou k odkazu 33aa vzhľadom na doplnenie úplnej citácie zákona o pedagogických zamestnancoch a odborných zamestnancoch v poznámke pod čiarou k odkazu 7b. Ide o legislatívno-technickú úpravu odkazu na poznámku pod čiarou.

Výbor NR SR pre vzdelávanie, vedu, mládež a šport

**Gestorský výbor odporúča schváliť**

1. V čl. III sa slová „15. marca“ nahrádzajú slovami „15. júla“. V tejto súvislosti sa v čl. I bode 5 § 61e v nadpise slová „15. marca“ nahrádzajú slovami „15. júla“.

Termín navrhovanej účinnosti sa presúva na neskorší termín tak, aby sa vytvoril dostatočný časový priestor na oboznámenie sa adresátov právnych noriem s obsahom navrhovaných ustanovení.

Výbor NR SR pre vzdelávanie, vedu, mládež a šport

**Gestorský výbor odporúča schváliť**

Gestorský výbor odporúča Národnej rade Slovenskej republiky hlasovať

o zmenách a doplnkoch uvedených pod bodmi **1 až 3 a 5 až 11** spoločne s odporúčaním ich **schváliť,**

o zmene uvedenej pod bodom **4** samostatne s odporúčaním ju **neschváliť.**

**V.**

Gestorský výbor na základe stanovísk výborov, vyjadrených v ich uzneseniach uvedených v III. časti tejto spoločnej správy, **odporúča** Národnej rade Slovenskej republiky návrh poslancov Národnej rady Slovenskej republiky Lucie ĎURIŠ NICHOLSONOVEJ, Juraja DROBU a Natálie BLAHOVEJ na vydanie zákona, ktorým sa mení a dopĺňa zákon č. 317/2009 Z. z. o pedagogických zamestnancoch a odborných zamestnancoch a o zmene a doplnení niektorých zákonov v znení neskorších predpisov a ktorým sa dopĺňa zákon č. 330/2007 Z. z. o registri trestov a o zmene a doplnení niektorých zákonov v znení neskorších predpisov **(tlač 322) schváliť v znení pozmeňujúcich a doplňujúcich návrhov** uvedených v tejto správe.

Predmetná **spoločná správa** výborov Národnej rady Slovenskej republiky o výsledku prerokovania návrhu poslancov Národnej rady Slovenskej republiky Lucie ĎURIŠ NICHOLSONOVEJ, Juraja DROBU a Natálie BLAHOVEJ na vydanie zákona, ktorým sa mení a dopĺňa zákon č. 317/2009 Z. z. o pedagogických zamestnancoch a odborných zamestnancoch a o zmene a doplnení niektorých zákonov v znení neskorších predpisov a ktorým sa dopĺňa zákon č. 330/2007 Z. z. o registri trestov a o zmene a doplnení niektorých zákonov v znení neskorších predpisov **(tlač 322a)** bola **schválená** uznesením Výboru Národnej rady Slovenskej republiky pre vzdelávanie, vedu, mládež a šport (gestorský výbor) z 27. januára 2017 č. 62.

Týmto uznesením výbor zároveň poveril spoločného spravodajcu **Branislava Grőhlinga**, aby na schôdzi Národnej rady Slovenskej republiky informoval o výsledku rokovania výborov, stanovisku a návrhu gestorského výboru a predkladal návrhy podľa príslušných ustanovení zákona o rokovacom poriadku Národnej rady Slovenskej republiky.

Bratislava január 2017

**Ľubomír Petrák v. r.**

predseda

Výboru NR SR pre vzdelávanie, vedu, mládež a šport